ddrg/super_eurlex huggingface dataset:
C 77/42

Sodba Splošnega sodišča z dne 22. januarja 2020 – Litva/Komisija

(Zadeva T-19/18) (1)

(EKJS in EKSRP - Odhodki, izključeni iz financiranja - Odhodki Litve - Enkratni in pavšalni finančni popravki - Razvoj podeželja - Kontrolni sistem v zvezi s pogojenostjo - Upravni pregled - Pregled na kraju samem - Kakovost pregledov - Kakovost prosilcev - Umetni pogoji - Razumnost stroškov - Odhodki v okviru projektov - Analiza tveganja - Dejavniki tveganja - Toleranca sankcij, ki jih ne določa ureditev Unije - Sistem ocene in sankcij, ki je preveč popustljiv - Letni statistični podatki nadzora)

(2020/C 77/60)

Jezik postopka: litovščina

Stranki

Tožeča stranka: Republika Litva (zastopniki: R. Dzikovič, V. Vasiliauskienė, M. Palionis in A. Dapkuvienė, agenti)

Tožena stranka: Evropska komisija (zastopniki: A. Sauka, A. Steiblytė in J. Jokubauskaitė, agenti)

Intervenientka v podporo tožeče stranke: Češka republika (zastopniki: M. Smolek, J. Pavliš, O. Serdula, J. Vláčil in S. Šindelková, agenti)

Predmet

Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2017/2014 z dne 8. novembra 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2017, L 292, str. 61) v delu, v katerem določa, da se Republiki Litvi naloži finančni popravek 9 745 705,88 EUR v zvezi z odhodki EKSRP in finančni popravek 546 351,91 EUR v zvezi z odhodki EKJS in EKSRP.

Izrek

1. Tožba se zavrne.

2. Republika Litva poleg svojih stroškov nosi tudi stroške Evropske komisije

3. Češka republika nosi svoje stroške.

(1) UL C 112, 26.3.2018.
C 27/33

Sodba Splošnega sodišča z dne 28. novembra 2019 – Runnebaum Invest/EUIPO – Berg Toys Beheer (Bergsteiger)

(Zadeva T-736/18) (1)

(Znamka Evropske unije - Postopek z ugovorom - Prijava besedne znamke Evropske unije Bergsteiger - Prejšnje besedna beneluška znamka ter figurativna in besedna znamka Evropske unije BERG - Relativni razlog za zavrnitev - Člen 47(1) in (2) Uredbe (EU) 2017/1001 - Dopustnost zahteve dokaza resne in dejanske uporabe - Neobstoj verjetnosti zmede - Člen 8(1)(b) Uredbe 2017/1001)

(2020/C 27/41)

Jezik postopka: angleščina

Stranke

Tožeča stranka: Runnebaum Invest GmbH (Diepholz, Nemčija) (zastopnik: W. Prinz, odvetnik)

Tožena stranka: Urad Evropske unije za intelektualno lastnino (zastopnika: J. Crespo Carrillo in H. O’Neill, agenta)

Druga stranka pred odborom za pritožbe, intervenientka v postopku pred Splošnim sodiščem: Berg Toys Beheer BV (Ede, Nizozemska) (zastopnik: E. van Gelderen, odvetnik)

Predmet

Tožba zoper odločbo četrtega odbora za pritožbe pri EUIPO z dne 22. oktobra 2018 (zadeva R 572/2018-4) zaradi postopka z ugovorom med družbama Berg Toys Beheer in Runnebaum Invest.

Izrek

1. Odločba četrtega odbora za pritožbe pri Uradu Evropske unije za intelektualno lastnino (EUIPO) z dne 22. oktobra 2018 (zadeva R 572/2018-4) se razveljavi.

2. EUIPO nosi svoje stroške in stroške Runnebaum Invest GmbH.

3. Berg Toys Beheer BV nosi svoje stroške.

(1) UL C 65, 18.2.2019.
1.

Odločba petega odbora za pritožbe pri Uradu Evropske unije za intelektualno lastnino (EUIPO) z dne 7. februarja 2018 (zadeva R 1473/2017–5) v zvezi s postopkom z ugovorom med družbama Alliance Pharmaceuticals Ltd in AxiCorp GmbH se razveljavi v delu, v katerem je odbor za pritožbe zavrnil pritožbo, ki je bila vložena pri njem, glede razlogov za ugovor iz člena 8(1)(b) in (5) Uredbe 2017/1001.
C 413/46

Sodba Splošnega sodišča z dne 24. september 2019 – VF/ECB

(Zadeva T-39/18) (1)

(Javni uslužbenci - Osebje ECB - Ocenjevalno poročilo za tožečo stranko - Letna revizija plač in dodatkov - Zavrnitev preoblikovanja pogodbe za določen čas v pogodbo za nedoločen čas - Obveznost obrazložitve - Očitna napaka pri presoji - Načelo dobrega upravljanja)

(2019/C 413/54)

Jezik postopka: angleščina

Stranki

Tožeča stranka: VF (xxx) (zastopnici: L. Levi in A. Blot, odvetnici)

Tožena stranka: Evropska centralna banka (zastopniki: F. von Lindeiner in D. Camilleri Podestà, agenta, skupaj z B. Wägenbaurjem, odvetnikom)

Predmet

Predlog na podlagi člena 270 PDEU in člena 50a Statuta Sodišča Evropske unije za, prvič, razglasitev ničnosti odločbe o letni reviziji plač in dodatkov za leto 2016 ter odločbe, da se pogodba tožeče stranke za določen čas ne preoblikuje v pogodbo za nedoločen čas, in, drugič, povračilo škode, ki naj bi tožeči stranki nastala zaradi teh odločb.

Izrek

1. Tožba se zavrne.

2. VF se naloži plačilo stroškov.

(1) UL 2018, C 112, 26.3.2018.
C 399/54

Sodba Splošnega sodišča z dne 17. septembra 2019 – Rose Gesellschaft/EUIPO – Iviton (TON JONES)

(Zadeva T-633/18) (1)

(Znamka Evropske unije - Postopek z ugovorom - Prijava besedne znamke Evropske unije TON JONES - Prejšnji nacionalna in mednarodna figurativna znamka Jones - Dokaz o resni in dejanski uporabi prejšnjih znamk - Člen 47(2) in (3) Uredbe (EU) 2017/1001 - Člen 18(1) Uredbe 2017/1001 - Člen 10 Delegirane uredbe (EU) 2018/625)

(2019/C 399/66)

Jezik postopka: nemščina

Stranke

Tožeča stranka: Rose Gesellschaft mbH (Dunaj, Avstrija) (zastopnik: R. Kornfeld, odvetnik)

Tožena stranka: Urad Evropske unije za intelektualno lastnino (zastopnik: M. Fischer, agent)

Druga stranka pred odborom za pritožbe EUIPO: Iviton s.r.o. (Prešov, Slovaška)

Predmet

Tožba zoper odločbo drugega odbora za pritožbe pri EUIPO z dne 12. julija 2018 (zadeva R 2136/2017-2) v zvezi s postopkom z ugovorom med družbama Magda Rose GmbH & Co. KG in Iviton.

Izrek

1. Tožba se zavrne.

2. Družbi Rose Gesellschaft mbH se naloži plačilo stroškov.

(1) UL C 455, 17.12.2018.
Sodba Splošnega sodišča z dne 11. julija 2019 – Klyuyev/Svet

(Zadeva T-305/18) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Ohranitev imena tožeče stranke na seznamu - Obveznost Sveta, da preveri, ali je bila odločba organa tretje države sprejeta ob upoštevanju pravice do obrambe in pravice do učinkovitega sodnega varstva)

(2019/C 295/36)

Jezik postopka: angleščina

Stranki

Tožeča stranka: Andriy Klyuyev (Doneck, Ukrajina) (zastopniki: B. Kennelly, QC, J. Pobjoy, barrister, R. Gherson in T. Garner, solicitors)

Tožena stranka: Svet Evropske unije (zastopnika: P. Mahnič in A. Vitro, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 48) in Izvedbene uredbe Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 5) v delu, v katerem je bilo ime tožeče stranke ohranjeno na seznamu oseb, subjektov in organov, za katere se uporabijo ti omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Andriya Klyuyeva ohranjeno na seznamu oseb, subjektov in organov, za katere se uporabijo ti omejevalni ukrepi.

2. Svet Evropske unije nosi svoje stroške in stroške A. Klyuyeva, vključno s stroški v zvezi postopkom za izdajo začasne odredbe.

(1) UL C 240, 9.7.2018.
C 230/34

Sodba Splošnega sodišča z dne 23. maja 2019 – Holzer y Cia/EUIPO – Annco (ANN TAYLOR in AT ANN TAYLOR)

(Združeni zadevi T-3/18 in T-4/18) (1)

(Znamka Evropske unije - Postopek za ugotovitev ničnosti - Besedna in figurativna znamka Evropske unije ANN TAYLOR in AT ANN TAYLOR - Absolutni razlog za ničnost - Člen 59(1)(b) Uredbe (EU) 2017/1001 - Slaba vera)

(2019/C 230/42)

Jezik postopka: angleščina

Stranke

Tožeča stranka: Holzer y Cia, SA de CV (Mexico, Mehika) (zastopnika: N. Fernández Fernández-Pacheco in A. Fernández Fernández-Pacheco, odvetnika)

Tožena stranka: Urad Evropske unije za intelektualno lastnino (zastopnika: A. Lukošiūtė in H. O’Neill, agenta)

Druga stranka pred odborom za pritožbe, intervenientka v postopku pred Splošnim sodiščem: Annco, Inc. (New York, New York, Združene države) (zastopniki: D. Rose, J. Warner, E. Preston, solicitors, in P. Roberts, QC)

Predmet

Tožbi zoper odločbi drugega odbora za pritožbe pri EUIPO z dne 2. in 8. novembra 2017 (zadevi R 2370/2016-2 in R 2371/2016-2) v zvezi s postopkoma za ugotovitev ničnosti med družbama Annco in Holzer y Cia.

Izrek

1. Tožbi se zavrneta.

2. Družbi Holzer y Cia, SA de CV se naloži plačilo lastnih stroškov in stroškov Urad Evropske unije za intelektualno lastnino (EUIPO) in družbe Annco, Inc.

(1) UL C 72, 26.2.2018.
3.

EUIPO in družba Solgar Holdings, Inc., nosita svoje stroške in vsaj polovico stroškov, ki jih je priglasila družba Sona Nutrition Ltd.
C 82/55

Sodba Splošnega sodišča z dne 13. decembra 2018 – CH/Parlament

(Zadeva T-83/18) (1)

((Javni uslužbenci - Akreditirani parlamentarni pomočniki - Člen 24 Statuta - Prošnja za pomoč - Člen 12a Statuta - Psihično nadlegovanje - Posvetovalni odbor za obravnavo pritožb zaradi nadlegovanja med akreditiranimi parlamentarnimi pomočniki in poslanci Evropskega parlamenta ter preprečevanje nadlegovanja na delovnem mestu - Odločba o zavrnitvi prošnje za pomoč - Pravica do izjave - Načelo kontradiktornosti - Zavrnitev posredovanja mnenja Posvetovalnega odbora in zapisnikov o zaslišanju prič - Nespoštovanje pripravljalnega ukrepa Splošnega sodišča s strani institucije, tožene stranke))

(2019/C 82/65)

Jezik postopka: francoščina

Stranki

Tožeča stranka: CH (zastopnika: C. Bernard-Glanz in A. Tymen, odvetnika)

Tožena stranka: Evropski parlament (zastopnici: D. Boytha in E. Taneva, agentki)

Predmet

Predlog temelji na členu 270 PDEU in se nanaša, prvič, na razglasitev ničnosti odločbe Parlamenta z dne 20. marca 2017, s katero je organ te institucije, pooblaščen za sklepanje pogodb o zaposlitvi, zavrnil prošnjo za pomoč, ki jo je tožeča stranka vložila 22. decembra 2011 in, drugič, na povrnitev škode, ki naj bi nastala.

Izrek

1. Odločba Evropskega parlamenta z dne 20. marca 2017, s katero je organ te institucije, pooblaščen za sklepanje pogodb o zaposlitvi, zavrnil prošnjo za pomoč, ki jo je oseba CH vložila 22. decembra 2011, se razglasi za nično.

2. Parlamentu se naloži, naj osebi zaradi nastale nepremoženjske škode plača 8 500 EUR.

3. Tožba se v preostalem zavrne.

4. Parlament nosi svoje stroške.

(1) UL C 134, 16.4.2018.
1.

Člen 1(1)(o)(p) in (q), (2)(o) in (p), (3)(o) in (p) ter (4)(o), (p) in (q) Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) se razglasi za ničen, v delu, v katerem je v njem ugotovljena udeležba družb SAS AB, SAS Cargo Group A/S in Scandinavian Airlines System Denmark-Norway-Sweden pri komponenti enotne in trajajoče kršitve, ki se nanaša na zavrnitev plačila provizij za doplačila.
1.

Misiji Eulex Kosovo se naloži, da SC plača odškodnino za premoženjsko škodo v višini 19 mesečnih bruto plač skupaj s prilagoditvami dnevnic in zvišanjem plače, kar ustreza položaju, v katerem bi bila zadnja pogodba o zaposlitvi podaljšana do 14. junija 2018, in odškodnino za nastalo nepremoženjsko škodo, ocenjeno ex æquo et bono na 50 000 EUR.
Sodba Splošnega sodišča z dne 20. septembra 2019 – BASF Grenzach/ECHA

(Zadeva T-125/17) (1)

(REACH - Evalvacija snovi - Triklozan - Odločba ECHA, s katero se zahtevajo dodatne informacije - Člen 51(6) Uredbe (ES) št. 1907/2006 - Pritožba pri komisiji za pritožbe - Naloga komisije za pritožbe - Kontradiktorni postopek - Obseg nadzora - Intenzivnost nadzora - Pristojnosti odbora za pritožbe - Člen 93(3) Uredbe št. 1907/2006 - Člen 47(1), prvi stavek, Uredbe št. 1907/2006 - Upoštevne informacije - Sorazmernost - Člen 25 Uredbe št. 1907/2006 - Priloga XIII k Uredbi št. 1907/2006 - Podatki, pridobljeni v ustreznih pogojih - Obstojnost - Nevrotoksičnost - Reprodutkivna toksičnost - Člen 12(1) Uredbe (ES) št. 771/2008 - Zamuda pri predložitvi znanstvenega mnenja)

(2019/C 406/27)

Jezik postopka: angleščina

Stranke

Tožeča stranka: BASF Grenzach GmbH (Grenzach-Wyhlen, Nemčija) (zastopniki: sprva K. Nordlander in M. Abenhaïm, odvetnika, nato K. Nordlander in K. Le Croy, solicitor)

Tožena stranka: Evropska agencija za kemikalije (zastopniki: sprva M. Heikkilä, W. Broere in T. Röcke, nato M. Heikkilä, W. Broere in C. Jacquet, agenti)

Intervenienti v podporo tožene stranke: Kraljevina Danska (zastopniki: sprva C. Thorning in M. Wolff, nato M. Wolff, J. Nymann-Lindegren in P. Ngo, agenti), Zvezna republika Nemčija (zastopniki: sorva T. Henze in D. Klebs, nato D. Klebs, agenti), Kraljevina Nizozemska (zastopnici: M. Bulterman in C. Schillemans, agentki)

Predmet

Predlog na podlagi člena 263 PDEU za razglasitev delne ničnosti Odločbe A-018-2014 komisije za pritožbe pri ECHA z dne 19. decembra 2016 v delu, v katerem je bila z njo deloma zavrnjena pritožba tožeče stranke zoper Odločbo ECHA z dne 19. septembra 2014, s katero so bile zahtevane dodatne informacije o snovi triklozan, in v kateri je bilo določeno, da je končni datum za predložitev teh informacij 26. december 2018.

Izrek

1. Tožba se zavrne.

2. Družba BASF Grenzach GmbH nosi svoje stroške in stroške Evropske agencija za kemikalije (ECHA), vključno s stroški postopka za izdajo začasne odredbe.

3. Kraljevina Danska, Zvezna republika Nemčija in Kraljevina Nizozemska nosijo svoje stroške.

(1) UL C 112, 10.4.2017.
Sodba Splošnega sodišča z dne 11. septembra 2019 – Topor-Gilka in WO Technopromexport/Svet

(Zadevi T-721/17 in T-722/17) (1)

(Skupna zunanja in varnostna politika - Omejevalni ukrepi v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine - Zamrznitev sredstev - Obveznost obrazložitve - Napaka pri presoji)

(2019/C 383/65)

Jezik postopka: nemščina

Stranke

Tožeča stranka v zadevi T-721/17: Sergey Topor-Gilka (Moskva, Rusija) (zastopnik: N. Meyer, odvetnik)

Tožeča stranka v zadevi T-722/17: OOO WO Technopromexport (Moskva, Rusija) (zastopnik: N. Meyer, odvetnik)

Tožena stranka: Svet Evropske unije (zastopnika: J.-P. Hix in E. Salia, agenta)

Intervenienti v podporo tožene stranke: Zvezna republika Nemčija (zastopniki: sprva T. Henze, J. Möller in R. Kanitz, nato J. Möller in R. Kanitz, agenti), Evropska komisija (zastopniki: L. Baumgart, M. Kellerbauer, T. Ramopoulos in E. Schmidt, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/1418 z dne 4. avgusta 2017 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2017, L 203I, str. 5), Sklepa Sveta (SZVP) 2018/392 z dne 12. marca 2018 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2018, L 69, str. 48), in Sklepa Sveta (SZVP) 2018/1237 z dne 12. septembra 2018 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2018, L 231, str. 27).

Izrek

1. Tožba se zavrne.

2. Sergey Topor-Gilka in OOO WO Technopromexport nosita svoje stroške in stroške Sveta Evropske unije.

3. Zvezna republika Nemčija in Evropska komisija nosita lastne stroške.

(1) UL C 424, 11.12.2017.
Sodba Splošnega sodišča z dne 12. junija 2019 – RV/Komisija

(Zadeva T-167/17) (1)

(Javni uslužbenci - Uradniki - Člen 42c Kadrovskih predpisov - Dopust v interesu službe - Prisilna upokojitev - Akt, zoper katerega ni pravnega sredstva - Delna nedopustnost - Področje uporabe zakona - Načelo oficialnosti - Jezikovna, sistematična in teleološka razlaga)

(2019/C 263/43)

Jezik postopka: francoščina

Stranke

Tožeča stranka: RV (zastopnika: sprva J.-N. Louis in N. de Montigny, nato J.-N. Louis, avocats)

Tožena stranka: Evropska komisija (zastopnika: G. Berscheid in D. Martin, agenta)

Intervenienta v podporo tožene stranke: Evropski parlament (zastopniki: sprva J. Steele in D. Nessaf, nato J. Steele in M. Rantala ter nazadnje J. Steele in C. González Argüelles, agenti) in Svet Evropske unije (zastopnika: M. Bauer in R. Meyer, agenta)

Predmet

Predlog na podlagi člena 270 PDEU za razglasitev ničnosti odločbe Komisije z dne 21. decembra 2016, s katero je bil tožeči stranki na podlagi člena 42c Kadrovskih predpisov za uradnike Evropske unije določen dopust v interesu službe in s katero je bila tožeča stranka na podlagi petega odstavka te določbe hkrati prisilno upokojena.

Izrek

1. Odločba Evropske komisije z dne 21. decembra 2016, s katero je bil osebi RV določen dopust v interesu službe in s katero je bila ta oseba hkrati prisilno upokojena, se razglasi za nično.

2. V preostalem se tožba zavrne.

3. Komisiji se naloži, da poleg svojih stroškov nosi tudi stroške osebe RV, vključno s stroški postopka za izdajo začasne odredbe.

4. Evropski parlament in Svet Evropske unije nosita vsak svoje stroške.

(1) UL C 144, 8.5.2017.
Sodba Splošnega sodišča z dne 18. junija 2019 – Quadri di Cardano/Komisija

(Zadeva T-828/17) (1)

(Javni uslužbenci - Pogodbeni uslužbenci - Nadomestilo za izselitev - Člen 4(1)(b) Priloge VII h Kadrovskim predpisom - Izterjava preplačil - Člen 85, prvi odstavek, Kadrovskih predpisov - Očitna nepravilnost pri izplačilu)

(2019/C 295/31)

Jezik postopka: francoščina

Stranki

Tožeča stranka: Alessandro Quadri di Cardano (Alicante, Španija) (zastopniki: sprva N. de Montigny in J.–N. Louis, nato N. de Montigny, odvetniki)

Tožena stranka: Evropska komisija (zastopniki: T. Bohr in L. Radu Bouyon, agenta)

Predmet

Predlog na podlagi člena 270 PDEU za razglasitev ničnosti odločbe Urada za vodenje in plačevanje posameznih pravic pri Evropski komisiji z dne 28. februarja 2017 o povračilu zneskov, ki so bili tožeči stranki neupravičeno izplačani za bivanje v tujini in plačilo stroškov letnega potovanja za obdobje zaposlitve pri Izvajalski agenciji za mala in srednja podjetja (EASME), od 16. maja 2014 do 15. julija 2016, in če je treba, plačilne liste, „popravljene“ po tej odločbi.

Izrek

1. Tožba se zavrne.

2. Alessandru Quadri di Cardanu se naloži plačilo stroškov.

(1) UL C 63, 19.2.2018.
C 164/44

Sodba Splošnega sodišča z dne 26. marca 2019 – Clestra Hauserman/Parlament

(Zadeva T-725/17) (1)

(Javna naročila gradenj - Postopek za oddajo javnega naročila - Dela v zvezi „Drsna pregrada-vrata“ na projektu razširitve in prenove stavbe parlamenta Konrad Adenauer v Luxembourgu - Zavrnitev ponudnikove ponudbe - Oddaja naročila drugemu ponudniku - Obveznost obrazložitve - Neobičajno nizka ponudba - Očitna napaka pri presoji - Nepogodbena obveznost)

(2019/C 164/46)

Jezik postopka: francoščina

Stranki

Tožeča stranka: Clestra Hauserman (Illkirch Graffenstaden, Francija) (zastopnik: J. Gehin, odvetnik)

Tožena stranka: Evropski parlament (zastopnici: V. Naglič in B. Schäfer, agentki)

Predmet

Prvič, predlog na podlagi člena 263 PDEU za razglasitev ničnosti sklepa Parlamenta z dne 24. avgusta 2017, sprejet v okviru postopka oddaje javnega naročila INLO-D-UPIL-T 16- AO8 glede sklopa št. 55, naslovljenega „Drsna pregrada-vrata“, projekta razširitve in prenove stavbe parlamenta Konrad Adenauer v Luxembourgu, zavrnitev ponudbe tožeče stranke in oddaja naročila drugemu ponudniku in, drugič, predlog na podlagi člena 268 PDEU za povrnitev škode, ki naj bi jo utrpela tožeča stranka.

Izrek

1. Tožba se zavrne.

2. Clestra Hauserman poleg svojih stroškov nosi stroške, ki so nastali Evropskemu parlamentu.

(1) UL C 13, 15.1.2018.
1.

Sklep Sveta (SZVP) 2017/917 z dne 29. maja 2017 o spremembi Sklepa 2013/255/SZVP o omejevalnih ukrepih proti Siriji, Sklep Sveta (SZVP) 2018/778 z dne 28. maja 2018 o spremembi Sklepa 2013/255/SZVP o omejevalnih ukrepih proti Siriji in Uredba Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011, kakor je bila nazadnje spremenjena z Izvedbeno uredbo Sveta (EU) 2017/907 z dne 29. maja 2017 o izvajanju Uredbe (EU) št. 36/2012 o omejevalnih ukrepih glede na razmere v Siriji in Izvedbeno uredbo Sveta (EU) 2018/774 z dne 28. maja 2018 o izvajanju Uredbe (EU) št. 36/2012 o omejevalnih ukrepih glede na razmere v Siriji, se razglasijo za nične v delu, v katerem se ti akti nanašajo na Mouhamada Waela Abdulkarima.
Sodba Splošnega sodišča z dne 12. decembra 2018 – Mubarak/Svet

(Zadeva T-358/17) (1)

((Skupna zunanja in varnostna politika - Omejevalni ukrepi zaradi razmer v Egiptu - Zamrznitev sredstev - Cilji - Merila za vpis zadevnih oseb - Ohranitev vpisa tožeče stranke na seznamu zadevnih oseb - Dejanska podlaga - Ugovor nezakonitosti - Pravna podlaga - Sorazmernost - Pravica do poštenega sojenja - Domneva nedolžnosti - Načelo dobrega upravljanja - Napačna uporaba prava - Očitna napaka pri presoji - Lastninska pravica - Pravica do obrambe - Pravica do učinkovitega sodnega varstva))

(2019/C 72/33)

Jezik postopka: angleščina

Stranki

Tožeča stranka: Mohamed Hosni Elsayed Mubarak (Kairo, Egipt) (zastopniki: B. Kennelly, QC, J. Pobjoy, barrister, G. Martin, M. Rushton in C. Enderby Smith, solicitors)

Tožena stranka: Svet Evropske unije (zastopniki: sprva J. Kneale in M. Veiga, nato J. Kneale in A. Sikora-Kalėda, agenti)

Predmet

Predlog na podlagi člena 263 PDEU za razglasitev ničnosti, prvič, de la Sklepa Sveta (SZVP) 2017/496 z dne 21. marca 2017 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu (UL 2017, L 76, str. 22), drugič, Izvedbene uredbe Sveta (EU) 2017/491 z dne 21. marca 2017 o izvajanju Uredbe (EU) št. 270/2011 o omejevalnih ukrepih zoper nekatere osebe in subjekte glede na razmere v Egiptu (UL 2017, L 76, str. 10), tretjič, Sklepa Sveta (SZVP) 2018/466 z dne 21. marca 2018 o spremembi Sklepa 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu (UL 2018, L 781, str. 3) in, četrtič Izvedbene uredbe Sveta (EU) 2018/465 z dne 21. marca 2018 o izvajanju Uredbe (EU) št. 270/2011 o omejevalnih ukrepih zoper nekatere osebe in subjekte glede na razmere v Egiptu (UL 2018, L 781, str. 1) v delu, v katerem se ti akti uporabljajo za tožečo.

Izrek

1. Tožba se zavrne.

2. Mohamed Hosni Elsayed Mubarak poleg svojih stroškov nosi stroške, ki jih je priglasil Svet Evropske unije.

(1) UL C 239, 24.7.2017.